stanford-oval/wikipedia huggingface dataset:
Pikku Harjuntakanen

| Pikku Harjuntakanen |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°29′02″N, 25°07′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskuoja:  oja Harjuntakaseen 
Järvinumero:  14.486.1.021
Mittaustietoja
Pinnankorkeus:  174,6 m  
Pituus:  200 m  
Leveys:  100 m  
Rantaviiva:  0,496 km  
Pinta-ala:  1,48 ha  
Tilavuus:  0.000015 km³ 
Keskisyvyys:  0,98 m  
Suurin syvyys:  2,1 m  
Saaria:  ei saaria 
 fiPikku Harjuntakanen 
Pikku Harjuntakanen  on Keski-Suomessa Pihtiputaalla  Untisperän lähellä sijaitseva lampi.
Maantietoa

Lampi on 200 metriä pitkä, 100 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 14 500 kuutiometriä. Sen keskisyvyys on 1,0 metriä ja suurin syvyys on 2,1 metriä. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Karankajoen valuma-alueeseen (14.486) se kuuluu. Lammen vedenpinnan korkeus on 174,6 metriä mpy.
Plœuc-L’Hermitage

| Plœuc-L’Hermitage |
| --- | --- |
 Château de Lorges
 Plœuc-L’Hermitage
 Koordinaatit: 48°20′50″N, 2°45′23″W 
Valtio:  Ranska
Alue:  Bretagne
Departementti:  Côtes-d’Armor
Arrondissementti:  Saint-Brieucin arrondissementti
Pinta-ala:  
 – Kokonaispinta-ala:  82,3 km²
Väkiluku (2018):  4 088 
 – Väestötiheys:  49 as./km²
Kunnan numero:  22203
 
 Kunnan kotisivut 
Infobox OKVirheellinen NIMI-arvo: 
Plœuc-L’Hermitage on kunta läntisessä Ranskassa Côtes-d’Armorin departementissa Bretagnen alueella. Se sijaitsee noin 22 kilometriä Saint-Brieuc’n kaupungista etelään.
Kunta muodostettiin 1. tammikuuta 2016, jolloin kaksi kuntaa L’Hermitage-Lorge ja Plœuc-sur-Lié yhdistyivät.
Tunnettuja kuntalaisia

Julie Bresset (s. 1989), ranskalainen maastopyöräilijä. Voitti kultaa vuoden 2012 olympialaisissa.
Aiheesta muualla

Kuvia tai muita tiedostoja aiheesta Plœuc-L’Hermitage Wikimedia Commonsissa
Dusk Till Dawn

| ”Dusk Till Dawn” Zayn ft>  Sia |
| --- | --- | --- |

Singlen tiedot
 Äänitetty : 2017
 Julkaistu: 8. syyskuuta 2017
 Formaatti: digitaalinen lataus
 Tuottaja(t): Greg Kurstin
 Tyylilaji: pop, indie pop
 Kesto: 04.27 (singleversio) 03.59 (radioversio)
 Levy-yhtiö: RCA Records
Zaynin muut singlet
| ”Still Got Time” 2017 | ”Dusk Till Dawn” 2017 | ”Let Me” 2018 |
Sian muut julkaisut
| ”Free Me” 2017 | ”Dusk Till Dawn” 2017 | ”Rainbow” 2017 |
Dusk Till Dawn on brittiläislaulajan Zayn Malikin musiikkikappale, jolla vierailee myös australialainen laulaja-lauluntekijä Sia. Sen julkaisi RCA Records digitaalisesti ladattavana singlenä 8. syyskuuta 2017. Kappaleen ovat sanoittaneet Malik, Sia, Alex Oriet, David Phelan, sekä sen tuottaja Greg Kurstin. Kappaleen musiikkivideon ohjasi Marc Webb ja se julkaistiin singlen julkaisupäivänä. Videolla esiintyy Zaynin lisäksi amerikanbrittiläinen näyttelijä Jemima Kirke. Kappaletta käytettiin vuonna 2017 ensi-iltansa saaneen elokuvan "The Mountain Between Us" virallisessa trailerissa.
"Dusk Till Dawn" oli kaupallisesti kansainvälinen menestys, sen päästyä singlelistan kärkeen Itävallassa, Kreikassa, Malesiassa, Sveitsissä ja Tšekissä sekä kymmenen parhaan joukkoon yli kahdessakymmenessä maassa kuten Australiassa, Irlannissa, Italiassa, Kanadassa, Norjassa ja Suomessa.
Käännös suomeksi
Peter Wilson (australialainen jalkapalloilija)

Peter Frederick Wilson (s. 15. syyskuuta 1947 Felling, Englanti, Yhdistynyt kuningaskunta) on australialainen jalkapalloilija, pelipaikaltaan libero. Hän aloitti jalkapallouransa Englannissa ja siirtyi vuonna 1969 Australiaan.
Wilson pelasi Australian maajoukkueessa 65 ottelua vuosina 1970–1979 ja teki niissä kolme maalia: elokuussa 1973 MM-karsintaottelussa Irania, toukokuussa 1974 ystävyysottelussa Indonesiaa ja marraskuussa 1976 MM-karsintaottelussa Israelia vastaan. Hän oli maajoukkueen kapteeni MM-kilpailuissa 1974, kun Australia pelasi ensi kertaa MM-lopputurnauksessa.
Ecuadorinvarpuspöllö

| Ecuadorinvarpuspöllö |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Pöllöt Strigidae
Suku::  Varpuspöllöt Glaucidium
Laji::  nubicola
Kaksiosainen nimi
 Glaucidium nubicola  Robbins & Stiles, 1999 
Katso myös
   Ecuadorinvarpuspöllö Wikispeciesissä   Ecuadorinvarpuspöllö Commonsissa 
Infobox OKNimi-testi OKIUCN-testi OK: 
Ecuadorinvarpuspöllö (Glaucidium nubicola) pöllöihin kuuluva lintu. Sitä tavataan Kolumbiassa ja Ecuadorissa. Jäljellä on enää arviolta alle 10 000 lintua.
Lintu on kooltaan 16 cm. Sen yleisväri on ruskea, mutta jotkut linnut ovat punaruskeita. Tummempia ovat selkäpuoli, lavat, yläsiipien peitinsulat.
Sen luontainen elinpiiri on subtrooppinen ja trooppinen kostea vuoristometsä 1 400–2 000 metrin korkeudessa. Sen uhkana on elinalueiden hävittäminen.
Aiheesta muualla

African Barred Owlet www.oiseaux.net
Poninhäntä

Poninhäntä.
Poninhäntä on hiustyyli, joka voidaan tehdä pitkiin hiuksiin kiinnittämällä hiukset nipuksi tyvestä ja jättämällä suorat tai kiharat latvat roikkumaan vapaasti. Poninhännän nimi tulee kampauksen ulkonäöstä, joka muistuttaa hevosen tai ponin häntää.
Variaatioita

Poninhäntä kiinnitetään yleensä joustavalla hiuslenkillä, mutta myös lettinauhaa tai muunlaisia hiuspidikkeitä voidaan käyttää. Kampauksen kiinnityskohta voi olla takaraivolla tai niskassa ja joskus sivulla tai päällä. Poninhäntä voidaan tehdä tiukaksi, jolloin hiukset vedetään päätämyöden kireälle kiinnityskohtaan, tai jättää löysemmäksi, ja harvemmin myös latvat voidaan kiinnittää yhteen.
Wikimedia Commonsissa on kuvia tai muita tiedostoja aiheesta .
Pianokonsertto (Skrjabin)

Aleksandr Skrjabinin pianokonserton (fis-molli, op. 20) varsinainen sävellystyö tapahtui muutaman päivän aikana syksyllä 1896. Orkestraation Skrjabin sai valmiiksi toukokuussa 1897. Hän kantaesitti teoksensa 23. lokakuuta 1897. Pianokonsertosta tuli Skrjabinin usein esittämä teos, ja se oli myös Sergei Rahmaninovin suosiossa. Rahmaninov johtikin teoksen esitystä vuonna 1911 ja esitti sen itse Skrjabinin muistolle vuonna 1915.
Osat

Allegro
Andante
Allegro moderato
Merita-pankki

| Merita Pankki Oyj |
| --- | --- |

Yritysmuoto:  liikepankki
Osake:  MTAAV, MTABV
Perustettu:  1995
Avainhenkilöt:  Vesa Vainio, Pertti Voutilainen
Kotipaikka:  Helsinki
Toiminta-alue:  Suomi
Toimiala:  pankki
Tuotteet:  pankkipalvelut
Nettotulos:  59 milj. mk (1995, koko konserni)
Henkilöstö:  15 488 (1995, koko konserni)
Emoyhtiö:  Merita Oy
Kotisivu:  www.merita.fi 1996
Huomioitavaa:  Vuodesta 2001 lähtien Nordea
Infobox OKVirheellinen NIMI-arvo: 
Merita-pankki oli vuosina 1995–2001 toiminut suomalainen pankki. Pankin emoyhtiö Merita Oy oli listattu Helsingin pörssiin.
Merita on latinaa ja tarkoittaa 'ansiot, ansaitut asiat' sekä 'ansioitunut naispuolinen'.
Meritan synty

Merita-konserni syntyi vuonna 1995, kun Kansallis-Osake-Pankki (KOP) ja Suomen Yhdyspankki Oy:n (SYP) emoyhtiö Unitas Oy yhdistyivät. Konsernin emoyhtiö oli pörssilistattu Merita Oy. Merita-konsernin ytimen muodosti pankkitoimintaa harjoittanut tytäryhtiö Merita Pankki Oy. Konsernilla oli yli 15 000 hengen henkilöstö.
KOP:n ja Unitaksen fuusioon johti KOP:n huono kunto. KOP oli kärsinyt 1990-luvun pankkikriisissä. KOP:n asema oli vuoden 1995 alussa vaikea. Se oli ollut tappiokierteessä ja sen riskinkantokyky oli heikko. Vaikka pankki oli yrittänyt ratkaista ongelmiaan mm. osakeannilla (ns. Kansallisanti), tilanne ei näyttänyt juuri paranevan. Jotain ratkaisevaa täytyi tehdä. Fuusio nähtiin KOP:ssa ainoaksi todelliseksi ratkaisuksi.
Unitaksen tilanne oli erilainen. Sen tase oli KOP:n tasetta terveempi ja pankin omistajat olivat pankin takana. Yhdyspankissa voitiin olla varmoja, että se selviäisi pankkikriisistä.
Sulautumissopimus allekirjoitettiin 14.2.1995. Viralliset fuusioneuvottelut olivat kestäneet kolme viikkoa. Fuusioon päädyttiin, vaikka Unitaksen ja KOP:n leirit olivat olleet toistensa pahimpia kilpailijoita. Fuusio oli tärkeä tekijä suomalaisen pankkijärjestelmän tervehdyttämisessä. Pankkien lukumäärän tuli vähentyä, jotta säännöstelyn aikakaudella syntyneen ylikapasiteetin purkaminen tuli mahdolliseksi. Fuusiosta arvioitiin saatavan huomattavat 1,5 miljardin markan kustannushyödyt erityisesti henkilöstökulujen leikkaamisen kautta.
Fuusio toteutettiin kolmessa vaiheessa. KOP:sta tuli 1.4.1995 Unitaksen tytäryhtiö ja Yhdyspankista puolestaan KOP:n tytäryhtiö. Unitas omisti KOP:sta 51 %. Kesäkuun alussa KOP:n pankkitoiminta siirtyi apporttina Yhdyspankille, ja Yhdyspankin nimi muuttui 2.6.1995 Merita Pankki Oy:ksi. KOP:n pankkitoimilupa päättyi 5.6. ja sen nimi muuttui Kansallis-Yhtymä Oy:ksi. Kansallis-Yhtymän osake noteerattiin Helsingin pörssissä 28.12.1995 asti. Lopulta Kansallis-Yhtymä Oy sulautui Unitakseen 29.12.1995 ja Unitas Oy:n nimi muuttui Merita Oy:ksi. Kolmella Kansallis-Yhtymän osakkella sai yhden Unitaksen A-osakkeen. Kun Meritan Oy pörssinoteeraus alkoi 2.1.1996, fuusiojärjestely oli ohi.
Meritan toiminta

Merita oli markkinajohtaja Suomen peruspankkitoiminnassa. Sen markkinaosuus markkaluotoista oli 44 % vuonna 1996. Ulkomaantoiminnoissa sillä oli miltei määräävä markkina-asema.
Fuusion jälkeen alkoi saneeraus. Ennen fuusiota KOP:lla oli ollut 415 konttoria ja SYP:llä 360 konttoria. Konttoriverkostoa saneerattiin niin, että lähes 300 konttoria suljettiin seuraavien kahden vuoden aikana. Karsintaa tapahtui eniten suurimmissa kaupungeissa, joissa konttoreita oli ollut eniten.
Pankkien tietojärjestelmät yhdistettiin helmikuussa 1996. Henkilöstöä, jota oli yhteensä 18 600, ryhdyttiin myös vähentämään. Henkilöstön määrä väheni neljän vuoden aikana lähes 4 900 hengellä. Suurin osa vähennyksistä tehtiin tukipakettien turvin, jossa pankista lähtevälle maksettiin merkittävä eroraha.
Konttoriverkoston ja henkilöstön saneeraus oli välttämätöntä, mutta ne tapahtuivat asiakaspalvelun kustannuksella. Asiakastyytyväisyys heikkeni. Asiakkaiden käyttäytyminen myös muuttui niin, että he alkoivat käyttää pankin ja itsensä kannalta edullisempia asiointikeinoja. Palvelussa lähennyttiin kustannusvastaavuutta, jossa asiakkaat maksoivat palvelusta lähes oikean hinnan, ja asiakasryhmien välinen subventointi toisten kustannuksella väheni.
Muutokset johtivat siihen, että Merita menetti asiakkaita. Sen markkinaosuus talletuksista aleni 44 prosentista 42 prosenttiin vuosina 1995–1997. Luotoissa aleneminen oli talletuksia nopeampaa, 47 prosentista 43 prosenttiin. Osa asiakkaista kieltäytyi hyväksymästä fuusiota ja vaihtoi pankkia. Meritan tase pieneni aluksi. Konsernin tulos oli kuitenkin voitollinen jo fuusiovuonna 1995. Seuraavina vuosina se parani. Osinkoa pystyttiin maksamaan ensi kertaa vuonna 1996. Tuloksen paranemiseen vaikutti saneerauksen lisäksi luottotappioiden ja järjestämättömien luottojen jyrkkä väheneminen.
Solo-palvelut

Meritan elektronisten pankkipalveluiden tuotenimi oli Solo. Solo-nimi oli peräisin SYP:stä, joka oli ottanut nimen käyttöön vuonna 1991.
Meritan Solo-merkin alla toimivat vuonna 1995 Solo-maksuautomaatit, Solo-puhelinpankki ja Solo-mikropalvelu. Elektronisessa Solo-pankissa asiakas sai tilitiedot, voi hoitaa maksut ja käydä arvopaperikauppaa. Palveluun sai yhteyden myös Internetin kautta. Vuonna 1996, jo ennen varsinaisen verkkopankin lanseerausta, Merita Pankki toi markkinoille Solo-maksun, jonka avulla asiakas saattoi maksaa ostoksensa Internetissä.
Internetissä toimivan Solo-verkkopankin Merita lanseerasi vuonna 1997. Asiakkaat saattoivat nyt hoitaa pankkiasiansa verkossa ja tehdä myös aikatalletuksia, ostaa rahasto-osuuksia ja obligaatioita. Solo-palveluiden käyttämiseen tarvittavia sopimuksia oli vuoden 1997 loppuun mennessä tehty 330 000.
Vuonna 2000 Solo-palvelut lanseerattiin Ruotsiin Nordbankenin, myöhemmin myös Tanskaan Unidanmarkin asiakkaiden käyttöön.
Merita-Nordbanken ja Nordea

Vuonna 1997 Merita yhdistyi ruotsalaisen Nordbankenin kanssa, jolloin muodostui Merita-Nordbanken. Merita-Nordbanken aloitti toimintansa vuoden 1998 alusta. Uuden konsernin omistusyhtiöt Merita Oyj ja Nordbanken Holding AB (publ) yhdistettiin Nordic Baltic Holdingiksi (NBH) alkuvuodesta 2000. Konserniin yhdistettiin jo samana vuonna tanskalainen Unibank ja norjalainen Christiania Bank og Kreditkasse. Vuoden 2000 marraskuussa konserni otti käyttöön nimen Nordea.
Suomen Merita Pankin liiketoiminta siirtyi monimutkaisessa yhtiöjärjestelyssä vuoden 2002 alusta yhtiölle, jonka nimeksi tuli Nordea Pankki Suomi Oyj. Vuosien 2001 ja 2002 vaihteessa kaikki Meritan konttorit muutettiin Nordeoiksi.
Merita-konsernin rakenne 1996

Meritan konsernirakenne vuoden 1996 alussa oli seuraava:
Merita Oy, konsernin emoyhtiö
Merita Pankki Oy
Merita Asiakasrahoitus Oy
Merita Rahoitus Oy
Merita Rahasto Oy
Merita Capital Oy
Merita Pankkiiriliike Oy
Suomen Teollisuuspankki Oy
Merita Kiinteistöt Oy
Huoneistokeskus Oy
Huoneistomarkkinointi Oy
Merita Henkivakuutus Oy
Partita Oy
Prospectus Oy
Pörssihistoria

Merita Oy:n (myöh. Merita Oyj) osakkeet olivat listattuna Helsingin pörssissä 2.1.1996 alkaen. Yhtiöllä oli vuonna 1995 noin 350 000 osakkeenomistajaa.
Meritan A-osake eli kantaosake oli listattu 24.3.2000 asti. Meritan B-osake eli etuosake oli listattu 4.11.1998 asti. A- ja B-osakkeet yhdistettiin 5.11.1998.
Meritan ja Nordbankenin osakkeet yhdistettiin vuoden 2000 alussa. Yhdistäminen toteutettiin operaatiolla, jossa Nordbanken Holdingin nimi muuttui tilapäisesti Nordic Baltic Holdingiksi (NBH). NBH osti kaikki Merita Oyj:n osakkeet yleisöltä. Yhdellä Meritan osakkeella sai 1,02 NBH:n osaketta. Suurin osa Meritan osakkeista vaihdettiin näin. Loput osakkeet lunastettiin 5,77 € euron hintaan. Operaation jälkeen myös Unibank yhdistettiin NBH-yhtiöön maaliskuussa 2000. NBH:n nimeksi vaihdettiin Nordea AB (publ) vuoden 2000 lopussa. Yhdistynyt Nordea, joka kattoi vuoden 2000 lopussa Meritan, Nordbankenin ja Unibankin, oli listattu Helsingin, Tukholman ja Kööpenhaminan pörsseissä.
Logo

Pankin kivestä ja puusta koostuvan, etäisesti reikäleipää muistuttavan logon suunnitteli muotoilustrategisti Raymond Turner. Se herätti aikoinaan runsaasti keskustelua hintansa vuoksi.
Dominator (U.D.O:n albumi)

| Dominator U> D.O. |
| --- | --- | --- |

Studioalbumin tiedot
 Äänitetty : 2008–2009
 Studio : Roxx Studio
 Julkaistu: 21. elokuuta 2009
 Tuottaja(t): Stefan Kaufmann
 Tyylilaji: heavy metal
 Kesto: 51.05
 Levy-yhtiö: AFM Records
Listasijoitukset
  35.
U.D.O:n muut julkaisut
| Mastercutor 2007 | Dominator 2009 | Rev-Raptor 2011 |
Dominator on U.D.O:n kahdestoista studioalbumi, joka julkaistiin 21. elokuuta 2009.
Kappaleet

The Bogeyman – 4.03
Dominator – 4.45
Black and White – 4.08
Infected – 3.35
Heavy Metal Heaven – 4.20
Doom Ride – 5.21
Stillness of Time – 6.31
Devil's Rendezvous – 3.35
Pleasure in the Darkroom – 4.20
Bleeding Heart – 2.57
Speed Demon – 4.04
Whispers in the Dark – 4.26
Kokoonpano

Udo Dirkschneider – laulu
Stefan Kaufmann – kitara, piano
Igor Gianola – kitara
Fitty Wienhold – bassokitara, piano
Francesco Jovino – rummut
Arviot

Allmusic:
Imperiumi: 7½/10
Jukeboxmetal.com:
Soundi:
Aiheesta muualla

Dominator discogs.com -sivustolla
Albumi Dominator (U.D.O:n albumi) Encyclopaedia Metallum -sivustolla (englanniksi)
El Sardinero

| El Sardinero |
| --- | --- |

Rakennuksen tiedot
Sijainti:  Santander, Espanja
Koordinaatit:  43°28′35″N, 3°47′36″W
Avattu:  20. elokuuta 1988
Omistaja:  Santanderin kaupunki
Hoitaja:  Racing Santander
Kenttä:  luonnonnurmi
Käyttäjät
 Racing Santander 
Katsojakapasiteetti
 22 400 
Kentän mitat
 105 x 68 metriä 
Lisää rakennusartikkeleitaArkkitehtuurin teemasivulla
Estadio El Sardinero on jalkapallostadion, joka sijaitsee Santanderissa, Espanjassa. Se on Racing de Santanderin kotistadion. Stadionin kapasiteetti on 22 400.
Ben & Jerry’s

| Ben & Jerry's |
| --- | --- |

Tuotetyyppi:  jäätelötuotteet
Omistaja:  Unilever
Valmistaja:  Ben & Jerry’s Homemade Holdings Inc.
Alkuperämaa:   Yhdysvallat
Perustettu:  1978
Kotisivu:  Benjerry.fi (suomeksi)   Benjerry.com (englanniksi)
Infobox OKNimi-testi OK: 
Ben & Jerry’s -kuorma-auto
Ben & Jerry’s on yhdysvaltalainen  jäätelönvalmistaja, joka valmistaa jäätelöä, jäädykkeitä ja sorbetteja. Nykyään Ben & Jerry’s on osa monialayritys Unileveriä. Tuotteet suunnittelee Ben & Jerry’s Homemade Holdings, Inc., jonka päätoimisto sijaitsee Burlingtonin kaupungissa, Vermontin osavaltiossa. Päätehdas sijaitsee Waterburyssa. Parhaiten Ben & Jerry’s tunnetaan jäätelöbrändistään, joka on tunnettu erikoisista mauista, ja jonka perustivat Ben Cohen ja Jerry Greenfield vuonna 1978.
Historia

Ben Cohen ja Jerry Greenfield tapasivat koulunsa yläasteen liikuntatunnilla. Myöhemmin he päättivät aloittaa jäätelöbisneksen. Ensin he suorittivat viiden dollarin hintaisen Pennsylvanian yliopiston kirjekurssin jäätelönvalmistuksesta. 5. toukokuuta 1978 parivaljakko avasi 12 000 dollarin sijoituksen turvin jäätelöbaarin Burlingtonin keskustaan. Vuonna 1979 he juhlistivat yrityksensä ensimmäistä syntymäpäivää ”ilmainen tötterö -päivällä” (free cone day), ja tämä tapa on edelleen voimassa kaikissa Ben & Jerry’s -pisteissä.
Ben & Jerry’s maailmalla

Ben & Jerry’sillä on maailmalla 580 liikettä, joista 430 sijaitsee Yhdysvalloissa. Jäätelöpisteitä sijaitsee Yhdysvaltain lisäksi seuraavissa maissa: Itävalta, Australia, Belgia, Kanada, Kolumbia, Tšekki, Tanska, Viro, Suomi, Ranska, Saksa, Gibraltar, Kreikka, Kiina, Islanti, Irlanti, Israel, Italia, Japani, Malta, Meksiko, Hollanti, Norja, Portugali, Puerto Rico, Singapore, Etelä-Korea, Espanja, Ruotsi, Sveitsi, Thaimaa, Turkki ja Yhdistynyt kuningaskunta.
Petroskoissa Karjalan tasavallassa avattiin Ben & Jerry’s -jäätelöbaari 1990-luvun alussa entisen Pioneeripalatsin pohjakerroksessa.
Ben & Jerry’s Suomessa

Suomen ensimmäinen Ben & Jerry’s -irtojäätelökioski sijaitsi Helsingin Kampissa. Helsingissä on ollut kioskit myös Pohjoisesplanadilla ja kauppakeskus Kaaressa, Kannelmäessä. Suomessa ei nykyisin ole irtojäätelöä myyviä Ben & Jerry’s -kioskeja. Jäätelöpakkauksia on saatavilla hyvinvarustetuista vähittäistavarakaupoista ja kioskeista.
Ben & Jerry’s -maut Suomessa

Ben & Jerry’s -jäätelöä myydään kolmenkokoisissa purkeissa (465 ml, 427 ml ja 100 ml) sekä jäätelöpuikkona ja jäätelökeksinä. Purkit olivat aiemmin kahdenkokoisia (500 ml ja 150 ml).
| 0 | 1 | 2 | 3 | 4 |
| --- | --- | --- | --- | --- |
|  Makuja 465 ml:n purkkeina Baked Alaska  Caramel Brownie Party  Caramel Chew Chew  Chocolate Fudge Brownie  Chocolatey Love A-fair  Chunky Monkey  Cookie Dough  Cookie Dough S´Wich Up  Half Baked  Karamel Sutra  Netflix & Chilll´d  Peanut Butter Cup  Spectacu-love  Strawberry Cheesecake  Sunny Honey Home  Vanilla Pecan Blondie Maidottomat 465 ml:n purkit Chocolate Fudge Brownie  Coconutterly Caramel´d  Cookies on Cookie Dough  Peanut Butter & Cookies  |  Makuja 427 ml:n purkkeina Sundae Choco-lotta Cheesecake  Sundae Dulce De-Lish  Sundae Marshmallow & S'more! Maidottomat 427 ml:n purkit Sundae Oat of this Swirled  |  Makuja 100 ml:n purkkeina Classic Cool-lection  Cookie Dough  Vanilla Cool-lection  |  Irtojäätelö Caramel Chew Chew  Cherry Garcia  Chocolate Fudge Brownie  Cookie Dough  Phish Food  Strawberry Cheesecake  |  Jäätelökeksit Cookie Dough ´Wich  On The Dough  Peanut Butter cup ´Wich  |
Vastuullisuus

Ben & Jerry’s on sitoutunut vastuulliseen yritystoimintaan ja on vuosien aikana ottanut aktiivisesti kantaa erilaisiin yhteiskunnallisiin kysymyksiin. Yritys on tuonut vahvasti esiin ympäristöön ja eläinten hyvinvointiin liittyviä teemoja. Ben & Jerry’s on muun muassa kampanjoinut uuden lypsylehmien hyvinvointiin vaikuttavan EU-direktiivin puolesta.
Vastuullisuus > Reilu kauppa

Ben & Jerry’s on sitoutunut hankkimaan kaikki jäätelöidensä raaka-aineet, jotka on mahdollista hankkia Reilun kaupan edellytyksin vuoden 2013 loppuun mennessä. Suurin osa Suomessa myytävistä Ben & Jerry’s -jäätelöistä on kantanut Reilun kaupan merkkiä jo muutaman vuoden. Euroopassa jäätelöpohjasekoituksen pääraaka-aineet muutettiin Reilun kaupan tuotteiksi jo vuoden 2011 loppuun mennessä, jolloin vaihto oli Yhdysvalloissa vielä kesken.
Vastuullisuus > Vapaiden kanojen munia

Ben & Jerry’s käyttää jäätelöissään vapaiden kanojen munia, jotka on hankittu sertifioiduista kanaloista.
Vastuullisuus > Caring Dairy

Ben & Jerry’s perusti vuonna 2003 Caring Dairy -ohjelman, jonka tavoitteena on edistää kestävän kehityksen mukaista toimintaa maatiloilla. Ohjelmaan kuuluu melkein 500 perhetilaa ja yli 35 000 lehmää.
Aiheesta muualla

Kuvia tai muita tiedostoja aiheesta Ben & Jerry’s Wikimedia Commonsissa
Ben & Jerry’s suomalaiset kotisivut
Poli Genova

| Poli Genova |
| --- | --- |
 Poli Genova Eurovision laulukilpailussa vuonna 2016.
Henkilötiedot
Syntynyt: 10. helmikuuta 1987 (ikä 37) Sofia, Bulgaria
Ammatti:  laulaja
Muusikko
Laulukielet:  bulgaria, englanti
Aktiivisena:  1995–
Tyylilajit:  pop
Soittimet:  klarinetti 
  [ Muokkaa Wikidatassa ] [ ohje ]  
Poli Plamenova Genova (bulg. Поли Пламенова Генова, s. 10. helmikuuta 1987 Sofia, Bulgaria) on bulgarialainen laulaja.
Genova edusti Bulgariaa vuoden 2011 Eurovision laulukilpailussa kappaleella Na inat. Hän jäi semifinaalissaan 12:nneksi, eikä selviytynyt loppukilpailuun. Genova valittiin uudelleen Bulgarian edustajaksi vuonna 2016, jolloin hän tällä kertaa selvisi finaaliin kappaleellaan If Love Was a Crime ja sijoittui koko kilpailussa neljänneksi. Se on Bulgarian toiseksi paras sijoitus koskaan.
Genova toimi vuoden 2015 lasten Eurovision laulukilpailun juontajana. Kotimaassaan hän on ollut valmentajana ohjelmassa The Voice of Bulgaria (Гласът на България) vuosina 2017 ja 2018 sekä tuomarina X Factor Bulgariassa vuonna 2011.
Laulajauran lisäksi Genova on myös näyttelijä, joka on esiintynyt omassa lapsille tarkoitetussa, Hans Christian Andersenin Ruma ankanpoikanen -satuun perustuvassa musiikkiteatterissaan. TV:ssä hän on toiminut ääninäyttelijänä bulgariankielisissä dubbauksissa mm. elokuville Smurffit, Smurffit 2, Zootropolis.
Aiheesta muualla

Kuvia tai muita tiedostoja aiheesta Poli Genova Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Durrësin maakunta

| Durrësin maakunta Qarku i Durrësit |
| --- | --- |

 Vaakuna
 Sijainti
Valtio:  Albania
Kuntia:  3
Perustettu:  2000
Hallinto:  
 – hallinnollinen keskus:  Durrës
 – Johtaja:  Z. Alfred Mullaraj
Pinta-ala:  766 km²
Väkiluku (2011):  262 785
 – väestötiheys:  343,1 as./km²
 
Qarku Durrës
Durrësin maakunta (alb. Qarku i Durrësit) on yksi Albanian 12 maakunnasta. Se sijaitsee maan keskiosassa ja rajautuu lännessä Adrianmereen. Maakunnan pinta-ala on 766 neliökilometriä ja asukasluku arviolta 262 785 (vuonna 2011).
Vuoden 2015 kuntauudistuksesta lähtien Durrës on jaettu kolmeen kuntaan: Durrës, Krujë ja Shijak.
Aiheesta muualla

Kuvia tai muita tiedostoja aiheesta Durrësin maakunta Wikimedia Commonsissa
Qarku Durrës (albaniaksi)
Albanian maakunnat
Beratin maakunta
Dibërin maakunta
Durrësin maakunta
Elbasanin maakunta
Fierin maakunta
Gjirokastërin maakunta
Korçën maakunta
Kukësin maakunta
Lezhën maakunta
Shkodërin maakunta
Tiranan maakunta
Vlorën maakunta